Totto Osvold

Werner «Totto» Osvold (1941–2023) var en norsk journalist, komiker og programleder som var ansatt i NRK Radio i over 40 år. Han ble spesielt kjent fra programmene Nitimen og Søndagsposten.Charlo Halvorsen: Totto Osvold (1941-2023) - Minneord i Aftenposten 9. juni 2023

 Bakgrunn og virke 
Osvold var cand.mag. fra Universitetet i Oslo med fagkretsen historie, kunsthistorie og pedagogikk. Som ung medvirket han til flere revyoppsetninger i Ålesund.

Han arbeidet i NRK fra 1965 til 2006, det meste av tiden i underholdningsavdelingen/radio, hvor han var programredaktør fra 1986 til 1990. Han var også sjef for underholdningsredaksjonen i fjernsynet 1990-1992. 

Sammen med Bjørn Sand – som spilte rollen som Stutum – vant han Spellemannprisen 1973 i åpen klasse for albumet Stutum Speaking. Han ga også ut en plate sammen med Harald Heide-Steen jr. og Odd Børretzen. Osvold var journalisten som intervjuet Heide-Steen i sketsjen «Russisk ubåtkaptein». Osvold var med på å skape det legendariske satireprogrammet Hallo i uken.

 Privatliv 
Han var gift med Sissel Benneche Osvold. Deres datter Katja Benneche Osvold medvirket i punkrockbandet Life… But How To Live It?

 Referanser 

 Eksterne lenker 
 Sissel og Totto Osvold fotografert i 1966, Oslo Museum

Kategori:Norske radioprogramledere
Kategori:Norske komikere
Kategori:NRK-journalister
Kategori:NRK-ledere
Kategori:Programledere for NRK Radio
Kategori:Vinnere av Spellemannprisen
Kategori:Personer fra Ålesund kommune